OpenLLM-France/wikimedia huggingface dataset:
# Singapore Tennis Open

El Torneig de Singapur, conegut oficialment com a Singapore Tennis Open, és un torneig de tennis professional que es disputa anualment sobre pista dura a l'OCBC Arena de Singapur. Pertany a les sèries 250 del circuit ATP masculí.

## Palmarès
### Individual masculí

| Any | Campió | Finalista | Resultat |
| 2021 | Alexei Popyrin | Alexander Bublik | 4−6, 6−0, 6−2 |
| 2020 − 2000 | No celebrat | No celebrat | No celebrat |
| 1999 | Marcelo Ríos (2) | Mikael Tillström | 6−2, 7−6 |
| 1998 | Marcelo Ríos | Mark Woodforde | 6−4, 6−2 |
| 1997 | Magnus Gustafsson | Nicolas Kiefer | 4−6, 6−3, 6−3 |
| 1996 | Jonathan Stark | Michael Chang | 6−4, 6−4 |
| 1995 | No celebrat | No celebrat | No celebrat |
| 1994 | No celebrat | No celebrat | No celebrat |
| 1993 | No celebrat | No celebrat | No celebrat |
| 1992 | Simon Youl | Paul Haarhuis | 6−4, 6−1 |
| 1991 | Jan Siemerink | Gilad Bloom | 6−4, 6−3 |
| 1990 | Kelly Jones (2) | Richard Fromberg | 6−4, 2−6, 7−6 |
| 1989 | Kelly Jones | Amos Mansdorf | 6−1, 7−5 |

### Dobles masculins

| Any | Campions | Finalistes | Resultat |
| 2021 | Henri Kontinen Édouard Roger-Vasselin | Jonathan Erlich Andrei Vasilevski | 6−2, 7−5 |
| 2020 − 2000 | No celebrat | No celebrat | No celebrat |
| 1999 | Max Mirnyi Eric Taino | Todd Woodbridge Mark Woodforde | 6−3, 6−4 |
| 1998 | Todd Woodbridge Mark Woodforde (3) | Mahesh Bhupathi Leander Paes | 6−2, 6−3 |
| 1997 | Mahesh Bhupathi Leander Paes | Rick Leach Jonathan Stark | 6−4, 6−4 |
| 1996 | Todd Woodbridge Mark Woodforde | Martin Damm Andrei Olhovskiy | 7−6, 7−6 |
| 1995 | No celebrat | No celebrat | No celebrat |
| 1994 | No celebrat | No celebrat | No celebrat |
| 1993 | No celebrat | No celebrat | No celebrat |
| 1992 | Todd Woodbridge Mark Woodforde | Grant Connell Glenn Michibata | 6−7, 6−2, 6−4 |
| 1991 | Grant Connell Glenn Michibata | Stefan Kruger Christo van Rensburg | 6−4, 5−7, 7−6 |
| 1990 | Mark Kratzmann Jason Stoltenberg | Brad Drewett Todd Woodbridge | 6−1, 6−0 |
| 1989 | Rick Leach Jim Pugh | Paul Chamberlin Paul Wekesa | 6−3, 6−4 |

## Enllaços externs

* Singapore Tennis Open - Lloc web oficial
* Perfil del torneig a l'ATP (anglès)
Plantilla:Singapore Tennis Open
# Telecentre

Un telecentre és un espai orientat al desenvolupament de processos integrals d'alfabetització digital i d'accés a les noves tecnologies, dotat d'equipament informàtic i ajuda personalitzada, on els usuaris duen a terme accions per a la seva capacitació tecnològica, desenvolupant així les habilitats, destreses i coneixements útils per a incorporar-se a la Societat de la Informació i superar la fractura digital.
Formen part de les estratègies orientades a estendre i garantir un accés universal a les noves tecnologies, a reduir la "fractura digital", desenvolupant noves tecnologies, estratègies i serveis que puguin impulsar el desenvolupament de les zones més desfavorides.
En general els telecentres pretenen donar accés a les TIC d'una manera realista i econòmica als usuaris de les zones rurals i urbà-marginals, concentrant els serveis i les infraestructures bàsiques de telecomunicació en un sol lloc dins de les comunitats.
Això vol dir que un telecentre està obert a tots, que es dirigeix prioritàriament a la població i als llocs que no compten amb mitjans propis d'accés, i que s'orienta a contribuir al desenvolupament i l'apoderament de la comunitat.
Des d'un telecentre es pot realitzar un cerca a Internet, o disposar d'un servei de correu electrònic, usar equips informàtics, rebre formació sobre l'ús d'un ordinador, buscar i avaluar informacions, realitzar tràmits administratius, consultar el compte corrent…
Però en un telecentre també es poden oferir altre tipus de serveis de valor afegit que poden ser d'utilitat per a les comunitats i complementar els serveis públics bàsics. Aquests poden ser des de sistemes d'informació agrícoles o ramaders, fins a aplicacions de telemedicina que permetin fer consultes a experts i diagnòstics a distància, passant per programes de suport a l'educació o de suport a la creació de microempreses, recolzats en els recursos, infraestructures i capacitat de formació que brinda el telecentre.
Actualment estan en marxa gran quantitat de projectes de telecentres al llarg de tot el món, la majoria organitzats en xarxes.

## Vegeu també

* Telecentres de Tarragona
* Xarxa Òmnia

## Enllaços externs

* http://www.telecentres.info Arxivat 2019-09-12 a Wayback Machine. Revista digital dels Telecentres
* http://www.xarxa-omnia.org Xarxa Òmnia
* http://www.teletreball.net Arxivat 2006-10-28 a Wayback Machine. Xarxa de Telecentres de Teletreball
* http://www.redconecta.net Red Conecta (castellà)
* http://www.societatdelainformacio.com Societat de la Informació (català)
# Josef Adolf

Josef Adolf (Velká Úpa, 14 de maig de 1898 - Viechtach, 30 de novembre de 1951) fou un esquiador de fons i de combinada nòrdica txecoslovac que va competir durant la dècada de 1920.
Durant la seva carrera esportiva va prendre part en els Jocs Olímpics d'Hivern de 1924 de Chamonix, on fou sisè en la prova de la combinada nòrdica. El 1925 guanyà la medalla de plata en la prova de la combinada nòrdica del primer Campionat del món d'esquí nòrdic.

## Referències

* ↑ Josef Adolf a International Ski Federation
* ↑ «Josef Adolf Olympic Results». sports-reference.com. Arxivat de l'original el 18 d'abril 2020. [Consulta: 13 gener 2020].
* ↑ Josef Adolf a International Ski Federation
# František Wende

František Wende (Svoboda nad Úpou, 3 de juny de 1904 - Bad Harzburg, 1968) fou un saltador amb esquís i esquiador de combinada nòrdica txecoslovac que va competir durant la dècada de 1920.
Durant la seva carrera esportiva va prendre part en dues edicions dels Jocs Olímpics d'Hivern. El 1924, a Chamonix, fou desè en la competició del salt amb esquís, mentre el 1928, a Sankt Moritz, abandonà en la combinada nòrdica.
Els seus èxits més destacats foren dues medalles de bronze Campionat del món d'esquí nòrdic, el 1925 en la prova de trampolí i el 1927 en la de combinada nòrdica.

## Referències

* ↑ «Franz Wende Olympic Results». Sports-Reference.com. Sports Reference LLC. [Consulta: 13 gener 2019]. «Còpia arxivada». Arxivat de l'original el 2020-04-18. [Consulta: 15 gener 2020].
* ↑ F. WENDE a International Ski Federation
* ↑ Franisek WENDE a International Ski Federation
# Günther Csar

Günther Csar (Zell am Ziller, 7 de març de 1966) és un esquiador austríac, ja retirat, especialista en combinada nòrdica, que va competir a finals dels anys vuitanta i principis dels noranta.
El 1988 va prendre part en els Jocs Olímpics d'Hivern de Calgary, on va disputar dues proves del programa de la combinada nòrdica. En la prova individual fou trenta-quatrè, mentre en la prova per equips guanyà la medalla de bronze, tot formant equip amb Hansjörg Aschenwald i Klaus Sulzenbacher. Quatre anys més tard va disputar, sense sort, la prova individual als Jocs d'Albertville. En el seu palmarès també destaca una medalla d'or en la prova per equips al Campionat del Món d'esquí nòrdic de 1991.
Una vegada retirat, el 1996, passà a exercir d'entrenador a la Federació Austríaca d'esquí.

## Referències

* 1 2 «Olympedia – Günther Csar». [Consulta: 9 març 2022].
* ↑ «CSAR Guenther - Athlete Information». [Consulta: 9 març 2022].
# Hansjörg Aschenwald

Hansjörg Aschenwald (Schwaz, 28 de juny de 1965) és un esquiador nòrdic austríac, ja retirat, especialista en combinada nòrdica, que va competir a finals dels anys vuitanta i principis dels noranta.
El 1988 va prendre part en els Jocs Olímpics d'Hivern de Calgary, on va disputar dues proves del programa de la combinada nòrdica. En la prova individual fou vint-i-quatrè, mentre en la prova per equips guanyà la medalla de bronze, tot formant equip amb Günther Csar i Klaus Sulzenbacher.
Fou trentè a la general de la Copa del Món de combinada nòrdica de les temporades 1990/91 i 1992/93.

## Referències

* ↑ «Olympedia – Hansjörg Aschenwald». [Consulta: 8 març 2022].
* ↑ «ASCHENWALD Hansjoerg - Athlete Information». [Consulta: 8 març 2022].
# Johan Grøttumsbråten

Johan Grøttumsbråten (Sørkedalen, Noruega 1899 - Oslo 1983) fou un esportista noruec especialitzat en combinada nòrdica.

## Carrera esportiva

Especialista en combinada nòrdica, disciplina que combina l'esquí de fons i el salt amb esquís, participà en els Jocs Olímpics d'Hivern de 1924 disputats a Chamonix (França) i guanyà la medalla de plata en la prova de 18 quilòmetres d'esquí de fons i dues medalles de bronze en les proves de 50 quilòmetres i de combinada nòrdica.
En els Jocs Olímpics d'Hivern de 1928 realitzats a Sankt Moritz (Suïssa) participà en les proves de 18 quilòmetres d'esquí de fons i combinada nòrdica, guanyant la medalla d'or en ambdues disciplines. En els Jocs Olímpics d'Hivern de 1932 realitzats a Lake Placid (Estats Units) tornà a participar en les dues mateixes disciplines, aconseguint la medalla d'or en la prova de combinada nòrdica i finalitzant sisè en la prova de 18 quilòmetres d'esquí de fons.
Participà, així mateix, en els Campionats del Món d'esquí nòrdic, aconseguint guanyar la medalla d'or en combinada nòrdica en les edicions de 1926 i 1931, així com en la prova de 18 km. d'esquí de fons en l'edició de 1932. Se'l considera com un heroi nacional.

## Referències

* ↑ «Johan Grøttumsbraaten». olympedia,com. [Consulta: 5 març 2022].
* 1 2 Buchanan, Ian; Mallon, Bill. Historical Dictionary of the Olympic Movement (en anglès). Scarecrow Press, 2005-11-15, p. 113. ISBN 978-0-8108-6524-2.
* ↑ Meinander, Henrik. The Nordic World: Sport in Society (en anglès). Routledge, 2013-11-05. ISBN 978-1-135-22477-6.

## Enllaços externs

* (anglès) FIS - Estadístiques esquí de fons Arxivat 2008-03-05 a Wayback Machine.
* (anglès) FIS - Estadístiques combinada nòrdica Arxivat 2008-03-05 a Wayback Machine.
# Thorleif Haug

Thorleif Haug (Lier, Noruega 1894 - íd., 1934) fou un esportista noruec especialitzat en esquí de fons i combinada nòrdica.

## Biografia

Va néixer el 28 de setembre de 1894 a la població de Lier, situada al comtat de Buskerud.
Va morir el 12 de desembre de 1934 a la seva residència a conseqüència d'una pneumonia.

## Carrera esportiva

Especialista en combinada nòrdica, que engloba tant l'esquí de fons com el salt amb esquís, en els Jocs Olímpics d'Hivern de 1924 realitzats a Chamonix (França) participà en les quatres proves d'aquestes disciplines, aconseguint la medalla d'or en les proves de 18 i 50 km. d'esquí de fons i de combinada nòrdica, a més de quedar quart en la prova de salt amb esquís.
Posteriorment aconseguí guanyar la medalla de plata en el Campionat del Món d'esquí nòrdic de l'any 1926 en la disciplina de combinada nòrdica.

## Notes

* ↑ En aquesta prova Haug finalitzà en tercera posició, sent guardonat en el seu moment amb la medalla de bronze. L'any 1974 es descobrí que en la mesura s'havia produït un error de càlcul, motiu pel qual el Comitè Olímpic Internacional (CIO) decidí retirar-li la medalla i atorgar-la al nord-americà Anders Haugen.

## Enllaços externs

* (anglès) FIS - esquí de fons Arxivat 2011-05-25 a Wayback Machine.
* (anglès) FIS - combinada nòrdica Arxivat 2011-05-25 a Wayback Machine.
* (castellà) Biografia i imatges Arxivat 2011-07-14 a Wayback Machine.
# Thoralf Strømstad

Thoralf Strømstad (Bærum, 13 de gener de 1897 - Oslo, 10 de gener de 1984) fou un esportista noruec especialitzat en combinada nòrdica.

## Biografia

Va néixer el 13 de gener de 1897 a la població de Fossum, situada al municipi de Bærum i al comtat de Akershus.
Va morir el 10 de gener de 1984 a la seva residència d'Oslo.

## Carrera esportiva

En els primers Jocs Olímpics d'hivern realitzats a Chamonix (França) l'any 1924 participà en les proves de 50 km d'esquí de fons i combinada nòrdica, aconseguint guanyar la medalla de plata en ambdues.
El 1923 va rebre la medalla Holmenkollen.

## Referències

* 1 2 «Olympedia – Thoralf Strømstad». [Consulta: 6 març 2022].
* ↑ (anglès) FIS - combinada nòrdica Arxivat 2011-05-25 a Wayback Machine.
* ↑ (anglès) FIS - esquí de fons Arxivat 2011-05-25 a Wayback Machine.
# Kanji

Els kanji (漢字), pronúncia japonesa [kaɲdʑi], són els caràcters d'origen xinès, de l'època de la dinastia Han, que s'utilitzen a l'escriptura japonesa junt amb els sil·labaris katakana i hiragana.
Alguns dels caràcters, anomenats manyōgana (万葉仮名) en honor de la col·lecció de poemes del segle viii Manyōshū (万葉集), tenen només valor fonètic. Altres funcionen com a ideogrames, és a dir sustenten el valor conceptual de la paraula i un tercer grup són híbrids entre els dos sistemes anteriors, o sigui, tenen una part de suport fonètic i una altra d'aproximació al concepte requerit.
L'aparició dels kanji al Japó daten del segle iv; foren introduïts al país via Corea i varen començar a ser adoptats pels japonesos per escriure el japonès que fins llavors, mancava de forma escrita.

## Lectura dels kanji

Els kanji tenen dues categories de significats i pronúncies, que es coneixen com a «lectures»: les lectures on (音読み o on'yomi) i les lectures kun (訓読み o kun'yomi).
Les lectures on es deriven de les pronúncies xineses del caràcter, i se solen emprar quan el kanji forma part d'una paraula composta. Les lectures kun s'utilitzen normalment quan el kanji està sol o seguit de hiragana. La major part dels kanji té almenys una lectura on i una lectura kun. Alguns kanji tenen una tercera lectura menys coneguda anomenada lectura nanori, que s'utilitza per a noms de persones.
Existeixen excepcions a aquestes regles, ja que molts kanji no tenen lectura kun i uns pocs no tenen lectura on. Alguns utilitzen la lectura kun, i no la lectura on, per formar paraules compostes.
Si els kanji no estan acompanyats de hiragana, se solen llegir de dos en dos i amb la lectura on. La paraula "kanji" (漢字) n'és un perfecte exemple, i la seva pronúncia prové de la paraula xinesa "hanzi".

## Kanji i furigana

Els kanji ocasionalment van acompanyats per furigana, que són caràcters hiragana escrits al costat dels kanji, per facilitar-ne la lectura. S'utilitza el furigana sobretot en llibres per a nens i en els manga (còmics japonesos) per facilitar l'aprenentatge dels caràcters. També s'utilitza el furigana per a caràcters kanji que no són inclosos en la llista dels 1945 kanji més utilitzats (Jōyō kanji).

## Vegeu també

* Kun'yomi
* On'yomi
* Ateji

## Referències

* ↑ «kanji». ésAdir >. [Consulta: 8 juny 2024].
* ↑ Matsunaga, Sachiko «The Linguistic Nature of Kanji Reexamined: Do Kanji Represent Only Meanings?». The Journal of the Association of Teachers of Japanese, 30, 2, 10-1996, pàg. 1. DOI: 10.2307/489563.
* ↑ Mitamura, Joyce Yumi; Mitamura, Yasuko Kosaka. Let's learn kanji: an introduction to radicals, components, and 250 very basic Kanji (en anglès, japonés). Tòkio, Nova York: Kodansha International, 1997. ISBN 978-4-7700-2068-0.
# Laurence Jackson

Laurence Jackson (South Lanarkshire, 16 de setembre de 1900 - South Lanarkshire, 27 de juliol de 1984) va ser un jugador de cúrling escocès, que va competir a començaments del segle xx. Era el fill de William Jackson. El 1924 va prendre part en els Jocs Olímpics de Chamonix, on guanyà la medalla d'or en la competició de cúrling.

## Referències

* ↑ «Laurence Jackson Olympic Results». sports-reference.com. Arxivat de l'original el 18 d’abril 2020. [Consulta: 6 gener 2018].
# Ture Ödlund

Ture Ödlund (Sundsvall, 15 de maig de 1894 - Estocolm, 14 de desembre de 1942) va ser un jugador de cúrling suec, que va competir a començaments del segle xx. El 1924 va prendre part en els Jocs Olímpics de Chamonix, on guanyà la medalla de plata en la competició de cúrling.

## Referències

* ↑ «Ture Ödlund Olympic Results». sports-reference.com. Arxivat de l'original el 3 de gener 2012. [Consulta: 28 desembre 2017].
* ↑ Ture Ödlund. Comitè Olímpic Suec
# Victor Wetterström

Victor Wetterström (Estocolm, 27 d'agost de 1884 - Estocolm, 11 de maig de 1956) va ser un jugador de cúrling suec, que va competir a començaments del segle xx.
El 1924 va prendre part en els Jocs Olímpics de Chamonix, on guanyà la medalla de plata en la competició de cúrling.

## Referències

* ↑ «Victor Wetterström Olympic Results». sports-reference.com. Arxivat de l'original el 3 de gener 2012. [Consulta: 5 gener 2018].
* ↑ Victor Wetterström. Comitè Olímpic Suec
# London Film School

La London Film School (LFS) és una escola de cinema de Londres situada en una fàbrica de cervesa reconvertida al barri de Covent Garden. És l'escola de cinema més antiga del Regne Unit.

## Història

LFS va ser fundada l'any 1956 per Gilmore Roberts com a London School of Film Technique (LSFT) a l'Electric Avenue de Brixton. L'escola es va traslladar a les seves instal·lacions actuals a Shelton Street el 1966, després d'un breu període a Charlotte Street, i va canviar el seu nom a London Film School el 1969. De 1974 a 2000, va ser coneguda com a London International Film School (LIFS) i va tornar a denominar-se London Film School el 2001.
LFS ofereix diversos postgraus: un màster en realització de cinema, un màster en guió i, en col·laboració amb la Universitat d'Exeter, un màster en negocis cinematogràfics internacionals i un doctorat sobre pràctica fílmica. També ofereix diferents cursos de desenvolupament professional sota la bandera de LFS Workshops.
Al voltant del 70% dels seus estudiants són estrangers. LFS és reconeguda com a líder mundial quant a formadora d'especialistes per l'Office for Students i ha estat considerada com una de les millors escoles de cinema internacionals per Variety i The Hollywood Reporter.

## Referències

* 1 2 «10 Film Schools in the UK You Need to Know» (en anglès britànic), 24-07-2023. [Consulta: 21 gener 2025].
* ↑ «History of LFS: The first film school in the UK | London Film School». [Consulta: 21 gener 2025].
* ↑ , 12-12-2022.
* ↑ Variety Staff. «Entertainment Education Report: The Best Film Schools for 2019». Variety, 16-05-2019. [Consulta: 28 octubre 2021].
* ↑ Galuppo, Mia. «The 20 Best International Film Schools of 2021». The Hollywood Reporter, 13-08-2021. [Consulta: 28 octubre 2021].
* ↑ Chuba, Kirsten. «The Top 15 International Film Schools of 2020». The Hollywood Reporter, 24-08-2020. [Consulta: 28 octubre 2021].
* ↑ Williams, Tom. «London Film School scores unique success at Cannes Film Festival 2024» (en anglès britànic), 25-04-2024. [Consulta: 21 gener 2025].
# Blackfoot (riu de Montana)

El Blackfoot, de vegades anomenat Big Blackfoot per distingir-lo del Little Blackfoot, és un riu de règim nivopluvial que recorre l'oest de Montana. El riu Blackfoot neix al comtat de Lewis i Clark a la divisòria continental nord-americana, 10 milles (16 km) al nord-est de la ciutat de Lincoln (1.383 msnm). La capçalera del riu es troba entre Rogers Pass (1.710 msnm) al nord i Stemple Pass (1.943 msnm) al sud. Davalla vers l'oest travessant la ciutat de Milltown i conflueix amb el Clark Fork a unes 5 milles (8 km) a l'est de la ciutat de Missoula (980 msnm).
El Blackfoot és conegut per les seves activitats d'oci, sobretot la pesca amb mosca, però també el ràfting, el piragüisme i el tubing. El Blackfoot és un riu ràpid i fred amb molts punts profunds, el que el converteix en un hàbitat privilegiat per a diverses varietats de truites.
El canyó del riu i les valls es formaren per les inundacions Missoula, inundacions cataclísmiques del llac glacial que es van produir al final de l'última edat glacial.
El Blackfoot i el Clark Fork experimentaren una inundació rècord el 1908.
El riu apareix a la novel·la de 1976 A River Runs Through It de Norman Maclean, així com a la pel·lícula del 1992 protagonitzada per Brad Pitt i dirigida per Robert Redford.
El Blackfoot és un riu de classe I des del lloc d'accés de pesca de Cedar Meadow a l'oest de Helmville fins a la seva confluència amb el Clark Fork per a l'accés públic amb finalitats recreatives.

## Bibliografia

* Sullivan, Gordon. Saving Homewaters: The Story of Montana's Streams and Rivers. Woodstock, VT: The Countryman Press, 2008. ISBN 978-0-88150-679-2.

## Notes

* ↑ The TheFlyStop.com
* ↑ «The Great Flood of 1908». Arxivat de l'original el 2013-11-12. [Consulta: 5 gener 2014].
* ↑ Stream Access in Montana Arxivat 2009-03-10 a Wayback Machine.
* ↑ McLean, Bryce. «Drone Shot of the Blackfoot River». guide-x.io. Arxivat de l'original el 2021-05-06. [Consulta: 6 maig 2021].

## Enllaços externs

* Fluxos d'aigua i dades estadístiques de l'USGS
* El misteri del Megaflood a PBS.org
* Blackfoot River Arxivat January 15, 2005, a Wayback Machine., The Columbia Gazetteer of North America
# Casa Crivillés

La Casa Cribillers és un habitatge del municipi de Calaf (Anoia) que forma part de l'Inventari del Patrimoni Arquitectònic de Catalunya. Està situada al Passeig de Santa Calamanda, on hi ha dos més edificis inventariats.

## Descripció

És un edifici de dues plantes, rectangular amb una façana de caràcter sobri típicament neoclàssica. Destaca un domini total de la línia recta que no es trenca en cap moment i queda encara més remarcada per la franja de pedra vermella que cau a la façana lateral. Ressalten els petits intents decoratius al pis superior i la balconada de pedra decorada amb elements vegetals que quedà trencada en fer-se més endavant l'ampliació de l'edifici. Té entrada pel pati lateral. El perfil de la casa és esglaonat. Té adossada una torre de planta quadrada amb "merlets" dalt de tot i amb alguna fusta apuntada neogòtica. Inicis del segle xx.

## Referències

* ↑ «Casa Crivillés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Millard Fillmore

Millard Fillmore (pronunciat /ˈmɪlɚd ˈfɪlmɔər/; 7 de gener del 1800 – 8 de març del 1874)va ser el tretzè president dels Estats Units. Va governar des del 1850 fins al 1853, i l'últim membre del Partit Whig en ostentar aquest càrrec. En succeir Zachary Taylor, que havia mort del que es creu que fou una gastroenteritis aguda o una hipertèrmia, va ser el segon vicepresident en assumir el càrrec després de la mort d'un president vigent. Fillmore no va ser mai elegit president; després d'acabar el mandat de Taylor, no va aconseguir la nominació per la presidència dels Whigs a l'elecció del 1852 i, quatre anys més tard, a les eleccions del 1856, va tornar a perdre la nominació com a candidat dels Whigs i el Partit Know Nothing.
Malgrat que no era esclavista, va vetar les lleis abolicionistes per mirar de portar la pau entre els diferents estats. La seva política exterior va estar marcada per la diplomàcia comercial amb el Japó, entrada dels mercats asiàtics i clau en l'expansió pacífica dels americans.
El 1853, durant el regnat de l'Emperador Kōmei, el comandant de la Marina dels Estats Units, Matthew C. Perry, va ser enviat amb una flota de vaixells de guerra per forçar l'obertura de ports japonesos al comerç americà, mitjançant l'ús de la força si fos necessari. El Tractat de Kanagawa entre el Japó i els Estats Units es va firmar el 31 de març de 1854 sota amenaça de força i acabava amb l'aïllament del Japó i permetia als EUA l'exclusivitat d'abastament armamentístic, i obrir els ports de Shimoda i Hakodate als vaixells nord-americans.

## Referències

* ↑ Belchem, John. Diccionario Akal de Historia del siglo XIX (en castellà). Madrid: Akal, 2007, p. 198. ISBN 9788446018483.
* ↑ Scarry, Robert J. Millard Fillmore (en anglès). McFarland, 2010, p.285. ISBN 0786443405.
* ↑ Millard Fillmore, President of the United States of America. «Letters from U.S. President Millard Fillmore and U.S. Navy Commodore Matthew C. Perry to the Emperor of Japan (1852-1853)». Columbia University, 13-11-1852. [Consulta: 7 novembre 2020].
* ↑ Perry, Matthew Calbraith; Lilly, Lambert; Jones, George. Narrative of the expedition of an American squadron to the China Seas and Japan : performed in the years 1852, 1853, and 1854, under the command of Commodore M.C. Perry, United States Navy, by order of the Government of the United States. 1. Washington :: Beverley Tucker, printer,, 1856.